Udo Di Fabio

Udo Di Fabio (g. 1954 m. kovo 26 d. Valzume, dab. Duisburgas, Vokietija) – vokiečių teisininkas, nuo 1999 m. Vokietijos Konstitucinio Teismo teisėjas, profesorius, teisės mokslų habilituotas, socialinių mokslų daktaras.

Biografija 
1985 m. išlaikė II valstybinį egzaminą.
1987 m. Bonos universitete apgynė disertaciją tema „Teisinė gynyba parlamentinio tyrimo proceso metu“ (Rechtsschutz im parlamentarischen Untersuchungsverfahren), teisės mokslų daktaras. 1990 m. Duisburge – tema „Viešasis diskursas ir uždaros sistemos“ (Offener Diskurs und geschlossene Systeme), socialinių mokslų daktaras.

Nuo 1970 iki 1980 m. viduriniojo lygio administracinis tarnautojas Dinslakene. Nuo 1985 iki 1986 m. Duisburgo socialinio teismo teisėjas. 1986 iki 1990 m. Bonos universiteto Viešosios teisės instituto mokslo darbuotojas, nuo 1990 iki 1993 m. Instituto mokslo asistentas. 1993 m. apgynė habilitaciją tema „Rizikingi sprendimai teisinėje valstybėje“ (). Nuo 1993 m. gegužės Miunsterio universiteto, nuo lapkričio – Tryro universiteto profesorius.

Vedęs, turi 4 vaikus. Su šeima gyvena Bonoje.

Apdovanojimai 

 2005 m. reformuotojo vardas (Reformer des Jahres 2005); apdovanojimą skyrė Frankfurter Allgemeinen Sonntagszeitung (FAS) bei Initiative Neue Soziale Marktwirtschaft už knygą „Die Kultur der Freiheit“

Darbai 

 Udo Di Fabio: Die Kultur der Freiheit. C. H. Beck, München 2005, ISBN 3-406-53745-6

Nuorodos 

 Institut für Öffentliches Recht – Abteilung Staatsrecht – RFWU Bonn  Di Fabio vadovaujamo instituto tinklalapis
 Konservatorius raudonu apsiaustu // Süddeutsche Zeitung, Juli 2005.

Vokietijos Konstitucinio Teismo teisėjai
Vokietijos konstitucionalistai